b'\n_START_ARTICLE_\nReligi\xc3\xb3 cananea\n_START_PARAGRAPH_\nLa religi\xc3\xb3 cananea s\xc3\xb3n les creences religioses del territori semita Canaan, on hi vivien diversos pobles (cananeus, filisteus, amorreus, jebuseus i altres). \xc3\x89s una religi\xc3\xb3 politeista centrada en la fecunditat i l\'agricultura._NEWLINE_El culte principal consistia en sacrificar animals, com ovelles o bous, amb un acte posterior de comuni\xc3\xb3 en el que els fidels menjaven parts dels animals sacrificats._NEWLINE_Aquesta religi\xc3\xb3 va ser influenciada fortament pels seus ve\xc3\xafns m\xc3\xa9s poderosos i populosos i mostra una clara influ\xc3\xa8ncia de les pr\xc3\xa0ctiques religioses eg\xc3\xadpcies i mesopot\xc3\xa0miques. Com altra gent de l\'Orient Mitj\xc3\xa0 Antic, les creences religioses del Canaan eren politeistes, amb fam\xc3\xadlies t\xc3\xadpicament centrant-se en la veneraci\xc3\xb3 dels morts en la forma de d\xc3\xa9us i deesses familiars, l\'Elohim, Baal i El, Asherah i Astarte. Els reis tamb\xc3\xa9 tenien un papaer important en assumptes religiosos i en certes cerim\xc3\xb2nies, com el hieros gamos de l\'Any Nou, els quals potser hagen sigut venerats com a d\xc3\xa9us. "Al centre de la religi\xc3\xb3 cananea hi ha la preocupaci\xc3\xb3 reial per la legitimitat religiosa i pol\xc3\xadtica i la imposici\xc3\xb3 d\'una estructura legal divinament ordenada, igual que un \xc3\xa8mfasi en la fertilitat de les collites, els ramats i els humans".\n_START_SECTION_\nPr\xc3\xa0ctiques religioses\n_START_PARAGRAPH_\n\xc3\x89s considerat virtualment impossible reconstruir com eren les pr\xc3\xa0ctiques religioses cananees de manera clara. Malgrat que el sacrifici de nens \xc3\xa9s conegut en els pobles dels voltants, no hi ha cap refer\xc3\xa8ncia en textos cl\xc3\xa0ssics o fenicis. A m\xc3\xa9s, la presentaci\xc3\xb3 b\xc3\xadblica d\'aquesta religi\xc3\xb3 sempre era negativa, pel que no es considera totalment fiable._NEWLINE_La pr\xc3\xa0ctica religiosa cananea tenia molt en compte el deure dels fill de cuidar dels seus pares, amb els fills sent responsables d\'enterrar-los i gestionar el manteniment de les seues tombes._NEWLINE_Deitats cananees com Baal eren representades amb figures col\xc2\xb7locades en llocs alts rodejats de bosquets, als temples.\n_START_SECTION_\nTemples\n_START_PARAGRAPH_\nSiquem contenia el temple al d\xc3\xa9u Baal-berith. El pilar sagrat (generalment sol ser un s\xc3\xadmbol f\xc3\xa0l\xc2\xb7lic o una representaci\xc3\xb3 del s\xc3\xadmbol femen\xc3\xad de la fertilitat, ashera) es col\xc2\xb7locava davant de l\'entrada del temple.\n_START_SECTION_\nFonts hist\xc3\xb2riques\n_START_PARAGRAPH_\nLes fonts a partir de les quals coneixem sobre la religi\xc3\xb3 cananea s\xc3\xb3n els textos d\'execraci\xc3\xb3 de Luxor i Sakkara, els textos sobre rituals i mitologia d\'Ugarit (durant l\'era del bronze tard\xc3\xa0) i l\'Antic Testament, detallat al llibre de l\'\xc3\x88xode.'